Etter at barnet er født starter etterbyrdfasen. I denne fasen fødes placenta (morkaken). Livmoren vil begynne å trekke seg sammen etter fødselen, og morkaken løsner. Morkaken vil bli presset nedover mot livmoråpningen. På en del fødeavdelinger er det rutine at fødekvinnen får en sprøyte med kunstig oxytocin i låret. Dette er for å få livmoren til å trekke seg sammen raskere, og vil bidra til å stoppe blødning og hjelpe morkaken til å løsne raskere. Fødekvinner har rett til å takke nei til sprøyten med kunstig oxytocin. Ved hjemmefødsel blir morkaken forløst fysiologisk. Det vil si at den tillates å løsne selv innen en time etter fødselen.